Vispārējās tiesas (devītā palāta) 2014. gada 13. novembra rīkojums – Electrabel un Dunamenti Erőmű/Komisija
(lieta T‑40/14)
Prasība par zaudējumu atlīdzību – Atbalsts, ko Ungārijas Republika piešķīrusi noteiktiem elektroenerģijas ražotājiem – Lēmums, ar kuru atbalsts atzīts par nesaderīgu ar iekšējo tirgu un uzdots to atgūt – Noilguma termiņš – Vispārējās tiesas Reglamenta 102. panta 2. punkta nepiemērojamība – Nepārtrauktu zaudējumu jēdziens – Nepieņemamība
1.                     Prasība par zaudējumu atlīdzību – Ārpuslīgumiskā atbildība – Noilguma termiņš – Noilgums, kas neveido absolūtu šķērsli tiesas procesam – Termiņš, kas pēc sava veida atšķiras no procesuāla termiņa – Termiņa, kas noteikts, pamatojoties uz apsvērumiem par attālumu, nepiemērošana iepriekš minētajam noilguma termiņam (LESD 340. panta otrā daļa; Tiesas statūtu 46. panta 1. punkts; Vispārējā tiesas Reglamenta 102. panta 2. punkts) (sal. ar 33. un 34. punktu)
2.                     Prasība par zaudējumu atlīdzību – Noilguma termiņš – Termiņa sākums – Atbildība par normatīvu tiesību aktu – Datums, kad parādījās ar aktu radītais kaitējums (LESD 340. panta 2. punkts; Tiesas statūtu 46. pants) (sal. ar 40., 41. un 47. punktu)
Priekšmets
Prasība par zaudējumu atlīdzību, pamatojoties uz LESD 340. panta otro daļu, par tādu zaudējumu atlīdzināšanu, kuri iespējami nodarīti ar Komisijas 2008. gada 4. jūnija Lēmumu 2009/609/EK par valsts atbalstu C 41/05, ko Ungārija piešķīrusi elektroenerģijas iepirkuma līgumu kontekstā (OV 2009, L 225, 53. lpp.)
Rezolutīvā daļa:
1)
prasību noraidīt;
2)
Electrabel SA un Dunamenti Erőmű Zrt atlīdzina tiesāšanās izdevumus.